**Anexa**

La Hotărârea nr. \_\_\_\_/\_\_\_\_\_\_ a \_\_\_\_\_\_

**ACT ADIŢIONAL NR. 11**

**LA**

**STATUTUL**

Asociaţiei de dezvoltare intercomunitară de utilităţi publice pentru serviciul de alimentare cu

apă şi de canalizare **"Asociaţia de Dezvoltare Intercomunitară Apă Canalizare Judeţul Arad"**

Membrii asociaţi, în baza Hotărârii ce va fi adoptată în şedinţa Adunării Generale a Asociaţilor, convocată în acest sens, ca urmare a punerii în acord cu Legea nr. 51/2006 și Legea nr. 241/2006 a unor prevederi statutare hotărăsc modificarea Statutului Asociaţiei, înscris prin Certificatul de înscriere a persoanei juridice fără scop patrimonial nr. 19/15.04.2008, dosar nr. 2799/55/2008 cu încheierea nr. 1981/24.03.2008 a Judecătoriei Arad, după cum urmează:

**Art. 1**. La **Capitolul II,** definiția **articolului 4, alineatul (3)** se modifică după cum urmează:

***„Art. 4, (3)*** *Modalitatea de gestiune a Serviciului va fi gestiunea directă, care se va realiza prin atribuirea directă a contractului de delegare a gestiunii (denumit în continuare contractul de delegare) conform prevederilor art. 28, alin. 2^1 din Legea nr. 51/2006, cu modificările şi completările ulterioare, şi ale art. 22, alin. (1) din Legea nr. 241/2006, cu modificările şi completările ulterioare, unui operator regional, astfel cum este acesta definit de art. 2 lit. h din Legea nr. 51/2006, cu modificările şi completările ulterioare, al cărui capital social va fi deţinut integral de unităţi administrativ-teritoriale membre ale Asociaţiei (denumit în continuare operatorul).”*

**Art. 2.** La **Capitolul IV**, după **alineatul (2)** al **articolului 12** se introduce un nou alineat, **alin. (2^1)**, cu următorul cuprins:

***„ (2^1)*** *Membrii asociați se pot retrage din asociaţie înainte de data expirării contractului de delegare a gestiunii serviciilor numai cu acordul majorităţii celorlalte unităţi administrativ-teritoriale membre, exprimat prin hotărâri ale autorităţilor deliberative ale acestora, precum şi cu acordul scris al entităţilor finanţatoare, în situaţia în care beneficiază de proiecte de investiţii cofinanţate din fonduri europene, şi numai după plata despăgubirilor prevăzute în contractele de delegare a gestiunii serviciilor sau, după caz, în statutul asociaţiilor de dezvoltare intercomunitară având ca scop serviciile de utilităţi publice.”*

**Art. 3.** La **Capitolul V,** definiția **alineatului (3),** **litera (d)** din cuprinsul **articolului 16**, se modifică și se completează cu litera **(d^1)**, **(d^2),** **(d^3)** și **(d^4),** și vor avea următorul cuprins:

***„Art. 16, alin. (3), d)*** *aprobarea planului de afaceri elaborat de Operator în corelare cu strategia de dezvoltare a Serviciului;*

***(d^1)****aprobarea strategiei de tarifare aferentă planului de afaceri și a strategiei privind redevența, cu respectarea avizului conform al ANRSC, în condițiile Legii speciale și a includerii acestora după aprobare în Contractul de Delegare a Gestiunii Serviciului;*

***(d^2)****aprobarea modificării contractului de delegare a gestiunii;*

***(d^3)*** *stabilirea și aprobarea anuală a taxelor pentru finanțarea serviciului în condițiile Legii nr. 241/2006;*

***(d^4)*** *alte atribuții decât cele stabilite prin Statut, prevăzute de lege;”*

**Art. 4.** La **Capitolul V,** definiția **alineatului (2),** **litera (c)**, punctul (2) din cuprinsul **articolului 17**, se modifică și va avea următorul cuprins:

***„Art. 17****. -* ***(1)****,* ***c) Politica tarifară***

*2. De îndată ce asociaţii vor hotărî trecerea la un sistem de tarif unic în cadrul contractului de delegare, Asociaţia va avea atribuţia de a aproba strategia de tarifare aferentă planului de afaceri și a strategiei privind redevența, cu respectarea avizului conform al ANRSC, în condițiile Legii speciale și a includerii acestora după aprobare în Contractul de Delegare a Gestiunii Serviciului, în numele şi pe seama acestora.”*

**Art. 5.** La **Capitolul V,** definiția **alineatului (1),** din cuprinsul **articolului 21**, se modifică și se completează cu alin. (1^1) și (1^2)**,** și vor avea următorul cuprins:

***Art. 21.*** *-* ***(1)*** *Hotărârile adunării generale a Asociaţiei luate în exercitarea atribuţiilor prevăzute la art. 16 alin. (2) lit. i)-j) şi art. 16 alin. (3) lit. a), c), d), d^1) -d^3) şi f) nu pot fi votate de reprezentanţii asociaţilor în adunarea generală a Asociaţiei decât în baza unui mandat special, acordat expres, în prealabil, prin hotărâre a autorităţii deliberative a asociatului al cărui reprezentant este.*

***(1^1)*** *Exercitarea atribuţiilor, drepturilor şi obligaţiilor prevăzute la**art. 8 alin. (3) lit. a),**d^1),**d^2),**i)-k),**art. 9 alin. (2) lit. g),**art. 27,**art. 29 alin. (2) şi**art. 30 alin. (5) din Legea nr. 51/2006 este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei.*

*(****1^2)*** *În situaţia în care autorităţile deliberative ale membrilor asociați nu se pronunţă asupra hotărârilor privind acordarea mandatelor speciale prevăzute la**alin. 1) și 1^1) în termen de 30 de zile de la primirea solicitării, se prezumă că unităţile administrativ-teritoriale au acceptat tacit delegarea atribuţiilor lor.„*

**Art. 6.** Toate celelalte prevederi ale Statutului își păstrează valabilitatea.

Pentru desfăşurarea procedurilor de înregistrare a modificărilor la Statutul Asociației prin Actul Adițional nr. 11 la la Registrul asociaţiilor şi fundaţiilor de pe lângă grefa Judecătoriei Arad, toate demersurile necesare vor fi îndeplinite de un alt reprezentant al Aparatului Tehnic al ADIACJA, împuternicit de Președintele Asociației, în acest sens.

**Nota. Modificările propuse sunt selectate cu culoare roșie.**